לגייס את כו-לם!

מה עושים עם קובץ ה-word  הזה?
 -	שולחים ב – email  לכמה שיותר אנשים אחרי צבא
 -	מדפיסים בכמה שיותר עותקים ומחלקים לכמה שיותר אנשים כנ"ל
 -	מחתימים על העצומה, משכפלים בשני עותקים ושולחים:
 -	עותק אחד ל- ראש הממשלה, אריאל שרון, רחוב קפלן 3, ירושלים
 -	עותק שני ל- אתר חופש, ת.ד. 65227 תל אביב 61652

המכתב והעצומה – בעמודים הבאים:

לכבוד:
ראש הממשלה,
אריאל שרון,
רחוב קפלן 3, ירושלים.

אדוני ראש הממשלה,

כולנו שרתנו בצבא. חלק גדול מאיתנו משרת במילואים. 
כולנו מבקשים ממך, בטרם יהיה מאוחר מדי, ליזום את ביטול דחיית השירות לחרדים בשנתיים, שעליה החליטה הכנסת עם השבעת ממשלתך. אנחנו מבקשים ממך לחזור אל עמדתך המקורית שבאה לביטוי ביום שבו הצבעת בכנסת נגד "חוק טל", ונימקת זאת – ובצדק – במצפונך ובצו לבך.

מאז הצבעתך בכנסת, נגד "חוק טל" השתנו כמה דברים בארץ: כל הארץ הפכה לחזית. העם, לעומת זאת, נושא בנטל ההגנה על המדינה רק בחלקו. והעובדה החמורה מכל היא שמגזר שלם, שמקבל גיבוי ע"י מפלגות פוליטיות שאותן שיתפת בממשלתך, פטור כליל משירות. שעה שנציגי המגזר החרדי שותפים להחלטות על חיינו וגורלנו - שולחיהם של אותם שרים וחברי כנסת פטורים לגמרי מהשלכותיהן של אותן החלטות.

שמחנו מאוד על ההחלטה על הטבות לאנשי מילואים, אך ההטבות וההקלות הכספיות, הם רק חלק זעיר מן הבעיה ששמה: אי שוויון בין דם לדם ואפליה בחלוקת הנטל. ביום פקודה, אם יבוא, נמלא כולנו את חובתנו - אבל אנחנו מצפים למצוא את החרדים נלחמים אתנו כתף אל כתף. אנחנו מצפים ממך שגם אתה תמלא את חובתך להביא לכך שלא תהיה עוד אפליה בין דם לדם, אלא שוויון חובות וזכויות לכל.

אנו, החתומים מטה, מבטיחים לך כי אם תאזור אומץ ותחזור לתוכניתך המקורית, יהיו לך שותפי דרך נאמנים שיתנו כל תמיכה מוסרית נדרשת להחלטתך. אולם, באותה מידה אנו מבטיחים כי אם יאומצו החלטות ועדת טל על ידיך, ננקוט בכל דרך דמוקרטית כדי לסכל את הנצחת האפליה בין דם לדם: החל בעתירה לבג"צ וכלה בתגובה אזרחית הולמת למה שנראה בעינינו כגזירה שהדגל השחור של אי החוקיות מתנוסס מעליה.

העתקים:
שר הביטחון, בנימין בן-אליעזר
שרת החינוך, לימור לבנת
שר המשפטים, מאיר שיטרית
היועץ המשפטי לממשלה, אלייקים רובינשטיין

אתר האינטרנט חופש, ת.ד. 65227, תל אביב 61652 – www.hofesh.org.il  

לכב' ראש הממשלה, אריאל שרון
הצבעת בשם מצפונך נגד "חוק טל"! זוכר?
לנו נראה ששכחת.

אז אנחנו מזכירים לך:
כולנו שרתנו בצה"ל.
אנחנו דורשים לגייס את כו-לם,
גם את המוני תלמידי הישיבות המשתמטים.

מס'	שם ושם משפחה	כתובת	דואר אלקטרוני	חתימה	
1.						
2.						
3.						
4.						
5.						
6.						
7.						
8.						
9.						
10.						
11.						
12.						
13.						
14.						
15.